Seosamh Ó Seanacháin

Misinéir Éireannach san Afraic ba ea Seosamh Ó Seanacháin nó Joseph Shanahan B.Sc., C.S.Sp. (6 Meitheamh 1871 – 25 Nollaig 1943), ceannródaí don mhisean Caitliceach san Afraic i dtús an 20ú haois. "Macasamhail a phátrúin Naomh Pádraig a bhí ann, ina spiorad agus ina mhodh oibre." Tugadh "Naomh Pádraig na nIobóch" air sa Nigéir.

 Beatha 
Rugadh Ó Seanacháin i gCo Thiobraid Árann i 1871. Fada ó Theampall Doire, fuair sé meánscolaíocht sa bhFrainc faoi stiúir na Spioradánach.

Is i gColáiste na Carraige Duibhe i mBaile Átha Cliath a oirníodh ina shagart é i 1900. 

I 1905 ceapadh é ina bhiocáire aspalda ar an Nigéir theas. Ainmníodh é ina easpag ann sa bhliain 1920.

Thuig sé gur trí oideachas a leigheasfaí céim síos na mban. Bhunaigh sé cuallacht banrialta, Siúracha Miseanacha Mhuire na Corónach Naofa, i gCill na Seanrátha, Co an Chabháin, in 1924.  Thainig na Kiltegan Fathers ar an bhfód sa bhliain 1932.Saint Patrick's Society for the Foreign Missions

Sa bhliain 1938 ghlac sé le cuireadh cur faoi san Afraic thoir. Bhí cúig bliana pianmhara fágtha aige, ina raibh sé isteach agus amach ón ospidéal. Bhásaigh sé  gCéinia Lá Nollag, 1943. Athadhlacadh a chorp sa Nigéir in Eanáir, 1956.

 Oidhreacht 
Sa Nigéir theas inniu, tugann na hIobóigh "Ár Naomh Pádraig" ar Sheosamh Ó Seanacháin. 

Scríobh Áine le Muire Talbóid  beathaisnéis faoi i nGaeilge faoi. Creideann na hIobóigh fós gur de bharr an Easpaig Ó Seancháin a tháinig borradh faoi gach gné dá saol ó 1905 (Ár Naomh Pádraig: Seosamh Ó Seanacháin, Aspal na Nigéire Theas, Foilseacháin Ábhair Spioradálta, €20, le hÁine le Muire Talbóid.).

 Féach freisin     

 Lucht na nIobóch

 Tagairtí 

Catagóir:Lucht na nIobóch
Catagóir:Daoine a rugadh i 1871
Catagóir:Básanna i 1943
Catagóir:Sagairt Éireannacha
Catagóir:Sagairt Chaitliceacha
Catagóir:Easpaig
Catagóir:Misinéirí